text: Guardó d'inspiració daliana pel Festival Internacional de Circ Castell de Figueres | Bonart
  Guardó d'inspiració daliana pel Festival Internacional de Circ Castell de Figueres
  Un acord entre la Fundació Gala–Salvador Dalí i Circus Arts Foundation, organitzadora del Festival Internacional del Circ Castell de Figueres, ha permès que avui 20 de febrer de 2012 es puguin presentar oficialment els guardons del festival. Les 6 estatuetes, reproduccions seriades i a escala d'un elefant d'inspiració daliniana, mesuren 25 cm i estan banyades en or, plata i bronze. Muntades sobre un sòcol de marbre fosc de 6 cm, els guardons seran entregats el proper dia 4 de febrer a la Gala d'Or que clausurarà el festival al Castell de Sant Ferran de Figueres, després que un jurat format per 18 destacats i reconeguts noms del món del circ a nivell mundial deliberi i valori els espectacles programats. El jurat oficial format per noms de la talla del nordamericà Peter Dubinsky, l'australiana Jasmine George, el suís Rolf Knie, ucranià Mikola Kovzob i els russos Boris Maykrov i Alexander Ogurtsov, es completa amb 6 professionals més que es centren en la crítica i 6 més que decideixen sobre la imatge de cada proposta.
  Paral·lelament, també s'ha presentat el rigorós estudi realitzat pel periodista i historiador empordanès Josep Playà, Dalí, el nen a qui li agradava el Circ, una recerca sobre els vincles del geni figuerenc i les arts del circ.
  El Festival del Circ se celebrarà a Figueres de l'1 al 4 de març del 2012.
  A la imatge, escultura de l'elefant d'inspiració daliniana que es converteix en Premi Oficial del Festival Internacional del Circ Castell de Figueres. Drets d'imatge reservats, Fundació Gala – Salvador Dalí. Figueres. © Enrico.